স্কুলগুলোতে শিশুদের ইংরেজি শিক্ষার প্রতি বিশেষ গুরুত্ব দিয়েছেন প্রধানমন্ত্রী শেখ হাসিনা। মঙ্গলবার জাতীয় অর্থনৈতিক পরিষেদের নির্বাহী কমিটির (একনেক) সভায় চতুর্থ প্রাথমিক শিক্ষা উন্নয়ন কর্মসূচি (পিইডিপি-৪) প্রকল্প অনুমোদনকালে প্রধানমন্ত্রী বলেছেন, স্কুলগুলোতে কমপক্ষে তিনটি ভাষা শেখাতে হবে। বাংলা ও ইংরেজি ভাষা বাধ্যতামূলক করতে হবে। সেইসাথে অন্য আরেকটি ভাষা ঐচ্ছিক ভাবে স্কুলে শেখাতে হবে।